জ্যাক ইকিন
জন টমাস ইকিন (ইংরেজি: Jack Ikin; জন্ম: ৭ মার্চ, ১৯১৮ - মৃত্যু: ১৫ সেপ্টেম্বর, ১৯৮৪) স্টাফোর্ডশায়ারের বিগনল এন্ড এলাকার নিউক্যাসল-আন্ডার-লাইমে জন্মগ্রহণকারী ইংরেজ আন্তর্জাতিক ক্রিকেটার ও কোচ ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৪৬ থেকে ১৯৫৫ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ার দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি ডানহাতি লেগ ব্রেক ও গুগলি বোলিংয়ে পারদর্শী ছিলেন জ্যাক ইকিন।